Tárgy: Miháld település nem közművel
összegyűjtött háztartási szennyvizének ideiglenes
begyűjtési ellátására közszolgáltató kijelölése

Ügyintéző: Sipos Cecília

2
d) díjfizetés és elszámolás:
• Az ideiglenes begyűjtési ellátás szolgáltatásának díja természetes személy
ingatlantulajdonosok részére: 720,- Ft/m3 + ÁFA.
A közérdekű szolgáltató járművének szállító kapacitása 5 m3, 5 m3-nél
kevesebb nem közművel összegyűjtött háztartási szennyvíz elszállítása esetén
is az 5 m3-re vonatkozó árat meg kell fizetni.
• A közérdekű szolgáltatónál az ideiglenes begyűjtési ellátás során a közszolgáltatási
díjból meg nem térülő indokolt költségeket a központi költségvetés az ellátásért
felelős önkormányzat útján téríti meg.
• A kijelölt közérdekű szolgáltató az ideiglenes begyűjtési ellátás teljes idejére
számított indokolt többletköltségei megtérítése iránti igényét az ellátásért felelős
önkormányzathoz nyújtja be, melyet az önkormányzat annak ellenőrzését
követően, véleményével ellátva továbbít a Magyar Energetikai és Közmű-
szabályozási Hivatal (a továbbiakban: MEKH) részére 5 napon belül.
e) a közérdekű szolgáltató köteles
• a kijelölését követő 8 napon belül egyeztetni a befogadó szennyvíztisztító telepet
üzemeltető víziközmű szolgáltatóval (az Délzalai Víz- és Csatornamű ZRt-vel, mint a
befogadó nyagykanizsai települési szennyvíztisztító telep üzemeltetőjével, és a DRV
ZRt-vel, mint a befogadó segesdi, böhönyei, vései, kutasi és marcali szennyvíztisztító
telepek üzemeltetőjével) és az érintett önkormányzattal (Miháld Község
Önkormányzatával, mint kijelölést kérő, szolgáltatásért felelős önkormányzattal) az
átadási helyek és kapacitások biztosítása érdekében, valamint a közműcsatlakozással
nem rendelkező ingatlanok számáról és elhelyezkedéséről;
• az előző pontban említett egyeztetés sikertelensége esetén értesíteni a Vas Megyei
Katasztrófavédelmi Igazgatóságot;
• az ideiglenes begyűjtési ellátást a kijelölő döntésben meghatározott időpontban
megkezdeni, a fent írott megállapodás megkötésének időpontjától függetlenül;
• a begyűjtési tevékenységhez szükséges személyi és tárgyi feltételeket biztosítani;
• folyamatosan gondoskodni a nem közművel összegyűjtött háztartási szennyvíz
begyűjtéséről a környezetvédelmi, vízügyi és közegészségügyi előírások megtartása
mellett;
• a nem közművel összegyűjtött háztartási szennyvizet az ingatlantulajdonostól, a
begyűjtés helyéről, az ingatlantulajdonos előzetes bejelentése alapján, az ideiglenes
tárolásra szolgáló létesítmény kapacitásától függően elszállítani;
• az ideiglenes begyűjtési ellátás során történt havária eseményt a Vas Megyei
Katasztrófavédelmi Igazgatóságnak, valamint a területileg illetékes megyei
kormányhivatal népegészségügyi feladatkörében eljáró járási hivatalának
haladéktalanul bejelenteni;
• a kijelölés időtartama alatt a tárgyhónapot követő hónap 5. napjáig havonta adatot
szolgáltatni a Vas Megyei Katasztrófavédelmi Igazgatóság részére a begyűjtött
szennyvíz mennyiségéről, az érintett ingatlan és lakosságszám összesített
megjelenítésével, a hónapban előforduló havária eseményekről és arról, hogy indokolt
többletköltsége keletkezett-e, ha igen az mennyi összeget jelent és milyen tételre
vonatkozott.
Miháld település önkormányzata, mint az ellátásért felelős települési önkormányzat
• a kijelölést követően haladéktalanul írásban megállapodást köt a kijelölt közérdekű
szolgáltatóval

3
– az ideiglenes begyűjtési ellátás elvégzéséről és e tevékenység tartalmáról;
– az ideiglenes begyűjtési ellátás megkezdéséről, annak időtartamáról és
időpontjáról;
• az ideiglenes begyűjtési ellátás díjáról a helyben szokásos módon, továbbá, ha azzal
rendelkezik, a honlapján való közzététellel értesíti a lakosságot;
• köteles minden segítséget megadni a közérdekű szolgáltatónak a közszolgáltatási
díjból meg nem térülő indokolt költségeknek a MEKH-n keresztül a központi
költségvetésből történő érvényesítéséhez;
• az állami szerv intézkedésétől függetlenül folyamatosan megtesz minden intézkedést a
nem közművel összegyűjtött háztartási szennyvíz begyűjtési közszolgáltatás
megoldása érdekében.
Az átadási hely üzemeltetője a nem közművel összegyűjtött háztartási szennyvíz átvételét
nem tagadhatja meg amiatt, hogy annak begyűjtése ideiglenes begyűjtési ellátás keretében
történik.
Jelen döntésemmel szemben fellebbezésnek nincs helye.
Jelen döntésem a végrehajtás felfüggesztése iránti kérelemre tekintet nélkül
végrehajtandó.
Az ügyfél a véglegessé vált döntés ellen a Veszprémi Törvényszéknek címzett, de a Vas
Megyei Katasztrófavédelmi Igazgatósághoz a közléstől számított 30 napon belül
elektronikusan benyújtott kérelemmel közigazgatási pert kezdeményezhet.
Az elektronikus ügyintézés és a bizalmi szolgáltatások általános szabályairól szóló 2015. évi
CCXXII. törvény [a továbbiakban: E-ügyintézési tv.] alapján elektronikus úton történő
kapcsolattartásra kötelezett minden beadványt kizárólag elektronikusan - az E-ügyintézési tv.-
ben és végrehajtási rendeleteiben meghatározott módon - nyújthat be a bírósághoz, és a
bíróság is elektronikusan kézbesít a részére.
A jogi képviselővel eljáró fél, valamint a belföldi székhellyel rendelkező gazdálkodó
szervezet az úrlapbenyújtás támogatási szolgáltatás igénybevételével köteles benyújtani a
kérelmét az elsőfokú közigazgatási határozatot hozó szervnél. A jogi képviselővel eljáró fél és
a belföldi székhellyel rendelkező gazdálkodó szervezet – ha nem ügyvédi képviselettel jár el –
az elektronikus benyújtás során a képviseletét ellátó személy teljes körű azonosítását biztosító
és az űrlapbenyújtás támogatási szolgáltatás igénybevételével is eljárhat, ha azzal rendelkezik.
A jogi képviselő nélkül eljáró felperes a keresetlevelet jogszabályban meghatározott
nyomtatványon is előterjesztheti.
Ha egyik fél sem kérte tárgyalás tartását, és azt a bíróság sem tartja szükségesnek, a bíróság
az ügy érdemében tárgyaláson kívül határoz. Tárgyalás tartását a felperes a keresetlevélben,
az alperes a védiratban kérheti. Tárgyalás tartása a perbelépési kérelemben, illetve a
perbevonásától vagy a perbeállítástól számított tizenöt napon belül is kérhető. A tárgyalás
tartása iránti kérelem elmulasztása miatt igazolásnak nincs helye.

4
INDOKOLÁS
A Vas Megyei Katasztrófavédelmi Igazgatóság (a továbbiakban: Igazgatóság) a 36800/1837-
14/2021.ált. számú határozatával 2021. július 14. napjától kezdődően 2026. július 13. napjáig
Polainé Marek Valéria egyéni vállalkozót jelölte ki közérdekű szolgáltatóvá Miháld település
közigazgatási területén a nem közművel összegyűjtött háztartási szennyvíz begyűjtését és
elszállítását célzó közszolgáltatás ellátására.
Az Önkormányzat 2022. október 05-én 1393/2022 számon bejelentést tett, hogy a nem
közművel összegyűjtött háztartási szennyvíz ideiglenes begyűjtésének ellátására közérdekű
szolgáltatóvá kijelölt Polainé Marek Valéria egyéni vállalkozó elhunyt. Kérte a Hatóság
azonnali intézkedését a probléma súlyosságára való tekintettel.
2022. október 05-12. között az Igazgatóság részéről többszöri telefonos egyeztetés történt az
érintett felekkel, melyekről 36800/4839-4/2022.ált. számon feljegyzés is készült. Ezek során
Polainé Marek Valéria özvegye, Polai János szóban megerősítette, hogy felesége valóban
elhunyt, halálának pontos dátuma 2022. szeptember 30-a. Továbbá elmondta, hogy ugyan
szeretné folytatni felesége vállalkozási tevékenységét, de a közérdekű kijelölés alapján történő
szállítást nem kívánja végezni.
A nem közművel összegyűjtött háztartási szennyvíz begyűjtésére vonatkozó nem rendszeres
közszolgáltatásról szóló 378/2015. (XII. 8.) Kormányrendelet (a továbbiakban: 378/2015.
(XII. 8.) Korm. rendelet) 3. § (9) bekezdése szerint a közérdekű szolgáltató kijelölését
indokolt esetben megszüntetheti.
Tekintettel arra, hogy Polainé Marek Valéria egyéni vállalkozó elhunyt, az Igazgatóság a
36800/1837-14/2021.ált. számú határozatot visszavonja.
Az egyes közszolgáltatások ellátásáról és az ezzel összefüggő törvénymódosításokról szóló
2013. évi CXXXIV. törvény (a továbbiakban: 2013. évi CXXXIV. törvény) 3/F. § (1) és (2)
bekezdése alapján, ha a települési önkormányzat a nem közművel összegyűjtött háztartási
szennyvíz begyűjtési közszolgáltatás (a továbbiakban: közszolgáltatás) ellátását a
vízgazdálkodásról szóló 1995. évi LVII. törvény (a továbbiakban: 1995. évi LVII. törvény)
44/F. és 44/G. §-ában foglaltak szerint nem biztosítja vagy a közbeszerzési eljárás
eredménytelensége miatt nem biztosítható, a települési önkormányzat e körülmény
bekövetkezéséről haladéktalanul, de legfeljebb 3 napon belül tájékoztatja 378/2015. (XII. 8.)
Korm. rendelet 1. § a) pontjában kijelölt szervet.
Az állami szerv az ellátáshoz fűződő közérdekből a közszolgáltatás ideiglenes ellátására a
tájékoztatást követő 15 napon belül hatósági eljárás keretében közérdekű szolgáltatót jelöl ki a
környezetvédelmi engedéllyel rendelkező vagy a vízügyi hatóság által nyilvántartásba vett
szolgáltatók közül. A 378/2015. (XII. 8.) Korm. rendelet 3. § (7) bekezdése szerint az
ideiglenes begyűjtési ellátásra történő kijelölés időtartama a kijelölés meghosszabbítása
esetén sem haladhatja meg az öt évet.
Az Önkormányzat 2022. október 11-én 1393-2/2022. számon jelezte a Hatóság felé, hogy a
nem közművel összegyűjtött háztartási szennyvíz begyűjtésének ellátására közszolgáltatót
nem talált, mivel az ezirányú tárgyalásai nem vezettek eredményre. Egyúttal a 2013. évi
CXXXIV. törvény 3/F. § (1) és (2) bekezdése alapján új közérdekű szolgáltató kijelölését is
kérte.

5
A 378/2015. (XII. 8.) Korm. rendelet 1.§ (5) bekezdése tartalmazza a 2013. évi CXXXIV.
törvény 3/F.§ (1) bekezdése szerinti települési önkormányzati tájékoztatás kötelező tartalmi
elemeit, melyek a következők:
a) az érintett települési víziközmű-szolgáltató nyilatkozatát az átadási helyekről és
azokra vonatkozóan engedélyezett mennyiségről, valamint az azoknál fennmaradó szabad
kapacitásról,
b) a település közműcsatlakozással nem rendelkező ingatlanjainak felsorolását (cím és
helyrajzi szám szerint),
c) a település közműcsatlakozással nem rendelkező ingatlanjainak összesített
lakosságszámát,
d) azon közszolgáltatók felsorolását, amelyek a tájékoztatást megelőző egy évben a
települési önkormányzattal kötött közszolgáltatási szerződés alapján a közszolgáltatást
ellátták.
Ügyintézésem során megállapítottam, hogy az Önkormányzat által benyújtott beadvány nem
tartalmazta a 2013. évi CXXXIV. törvény 3/F.§ (1) bekezdése szerinti települési
önkormányzati tájékoztatás kötelező tartalmi elemeit, azonban jelen eljárás során ettől
eltekintettem, mivel azokat a 36800/1837/2021.ált. számú eljárás során vizsgáltam. Az
általános közigazgatási rendtartásról szóló 2016. évi CL. törvény (a továbbiakban: Ákr.) 104.
§ (3) bekezdés a) pontja alapján az értesítés kiküldését mellőztem.
Eljárásom során megvizsgáltam, hogy az ideiglenes begyűjtési ellátásra mely szolgáltató
jelölhető ki a 2013. évi CXXXIV. törvény 3/F. § (2) bekezdése szerint az 1. § (6)
bekezdésében meghatározott feltételek figyelembevételével.
Eljárásom során a tényállás tisztázása érdekében az alábbi intézkedéseket tettem:
Mivel a korábban kijelölt közérdekű szolgáltató özvegye a korábbi formában a településen a
vállalkozási tevékenység folytatása esetén sem kívánja folytatni a szállítási tevékenységet,
ezért új közérdekű szolgáltató kijelölése vált szükségessé. A 378/2015. (XII. 8.) Korm.
rendelet 3. § (1) bekezdése alapján az ideiglenes begyűjtési ellátásra elsődlegesen az önként
kötelezettséget vállaló, más településen közszolgáltatást végző gazdálkodó szervezetet kell
kijelölni, ha az megfelel a 1995. évi LVII. törvény 44/F. §-ban meghatározott
rendelkezéseknek.
A tényállás tisztázása során megállapítottam, hogy a település esetében a hatékonyság, a
gyorsaság, a gazdaságosság és a földrajzi távolság figyelembevételével a más település
vonatkozásában az Igazgatóság által az illetékességi területén nyilvántartott közszolgáltatók
közül Miháld település vonatkozásában egyik sem jelölhető ki, ezért az Igazgatóság felvette a
kapcsolatot a Baranya Megyei Katasztrófavédelmi Igazgatósággal (a továbbiakban: Baranya
MKI), hogy az illetékességi területükön nyilvántartásba vett közszolgáltatók közül a földrajzi
távolság figyelembevételével melyik közszolgáltató jelölhető ki a feladat ellátására. A
Baranya MKI által nyilvántartott közszolgáltatók közül az előzőek figyelembevételével a
DRV Zrt. (KSZ S/1/2016. nyilvántartási számon) és Kovács Ferenc egyéni vállalkozó (KSZ
S/5/2016.) jelölhető ki ideiglenes begyűjtőként.
Eljárásom során elsőként a DRV Zrt-t kerestem meg, hogy nyilatkozzon arról, tudja-e vállalni
a településen az ideiglenes begyűjtési ellátást, és rendelkezik-e a feladat végrehajtásához
szükséges tárgyi és személyi feltételekkel, illetve pozitív válasz esetén milyen időtartamra
tudja vállalni a fenti feladatok ellátását.

6
A DRV Zrt. telefonos nyilatkozata alapján nem tudja vállalni a feladat ellátását, mivel az
elkövetkezendő időszakban nem rendelkezik elegendő kapacitással. Kovács Ferenc egyéni
vállalkozó a Hatóság telefonos megkeresésére rövid gondolkodási időt kért, majd telefonon
nyilatkozott arról, hogy Miháld település esetében vállalja az ideiglenes begyűjtés ellátását.
Ezután az ideiglenes begyűjtési szolgáltatás ellátására vonatkozóan 2022. október 17-én
egyeztetést tartottam az Önkormányzatnál a település képviseletre jogosult tisztviselőinek
részvételével. A meghallgatásról 36800/4838-4/2022.ált. számon jegyzőkönyv készült.
A jegyzőkönyvben rögzítésre került a közérdekű szolgáltató által előzetesen számolt
árkalkuláció, mely szerint a legközelebbi – a vései – szennyvíztisztító telepen történő ürítéssel
kalkulált díj bruttó 11.295 Ft/m3. Nyilatkozott arról is, hogy az ideiglenes ellátás biztosítását
2022. december 31-ig tudja vállalni.
Továbbá jelezte, hogy a szállítójármű kapacitása 5 m3, 5 m3-nél kevesebb megrendelés esetén
is az 5 m3-re vonatkozó árat ki kell fizetni.
Tekintettel a 36800/1837/2021.ált. számon lefolytatott korábbi kijelölési eljárás során
keletkezett iratokban foglaltakra, valamint arra, hogy Kovács Ferenc egyéni vállalkozó nem
az Igazgatóság illetékességi területén látja el a nem közművel összegyűjtött háztartási
szennyvíz begyűjtését közszolgáltatóként, azonban az egyeztető tárgyalás során bemutatta a
nyilvántartásba vételéhez benyújtott személyi és tárgyi feltételek dokumentációját, ezért a
kijelölni kívánt közérdekű szolgáltató telephelyének helyszíni szemléjétől eltekintettem.
Tekintettel a 2013. évi CXXXIV. törvény 1. § (6) bekezdésében foglalt alapelveiben
meghatározott követelményekre (az ellátás hatékonyságához, gyorsaságához,
gazdaságosságához fűződő közérdekre, a lakosság méltányos érdekeire), az ellátás önkéntes
vállalására, valamint a nyilatkozatokra és az előzmények alapján megállapított alkalmasságra,
közérdekű szolgáltatóként Kovács Ferenc egyéni vállalkozót jelöltem ki az ideiglenes
begyűjtési ellátásra.
Határozatom II. rendelkező részének a) pontja a 378/2015. (XII. 8.) Korm. rendelet 3. § (5)
szerint tartalmazza az ellátással érintett település megnevezését.
A 2013. évi CXXXIV. törvény 3/F. § (4), 378/2015. (XII. 8.) Korm. rendelet 3. § (5) c) és 3.
§ (7) az ideiglenes begyűjtési ellátásra történő kijelölés időtartama a kijelölés
meghosszabbítása esetén sem haladhatja meg az öt évet. Az ideiglenes begyűjtési ellátás
megkezdésének időpontja és az ideiglenes ellátás időtartama a II. rendelkező rész b)
pontjában fentiek figyelembe vételével került meghatározásra.
Az Igazgatóság 36800/6201-8/2015.ált. számú határozatában külön eljárás keretében
kérelemre az Önkormányzat részére a településen keletkező nem közművel összegyűjtött
háztartási szennyvíz átvételére a nagykanizsai szennyvíztisztító telepet jelölte ki, melynek a
Délzalai Víz- és Csatornamű ZRt. az üzemeltetője.
Kovács Ferenc egyéni vállalkozó közszolgáltatói tevékenységét 35200/2189-4/2021.ált.
számú határozatával KSZ – S/5/2016. nyilvántartási számon vette nyilvántartásba a Baranya
MKI, melyben a Délzalai Víz- és Csatornamű ZRt. által üzemeltetett csurgói szennyvíztisztító
telep, valamint a DRV Dunántúli Regionális Vízmű ZRt. által üzemeltetett segesdi, böhönyei,
vései és kutasi szennyvíztisztító telepek kerültek megadásra.

7
Az egyeztető tárgyaláson felvett jegyzőkönyvben rögzítésre került, hogy a közérdekű
szolgáltató a DRV Zrt. által üzemeltetett marcali szennyvíztisztító telepre is rendelkezik
befogadói nyilatkozattal, így amennyiben a vései szennyvíztisztító telep nem fogadja a
település nem közművel összegyűjtött háztartási szennyvizét, akkor oda is tud szállítani.
2022. október 17-én az egyeztető tárgyalást követően az Igazgatóság telefonon megkereste a
DRV Zrt. Marcali üzemmérnökségét azzal, hogy a Miháld településen keletkező nem
közművel összegyűjtött háztartási szennyvizet a közérdekű szolgáltató a vései
szennyvíztisztító telepen szeretné átadni. A művezető elmondta, hogy a vései telep 100 m3/d
kapacitású, a hálózatról kb. 80 m3/d szennyvíz érkezik. Az esetenként beérkező kb. 5 m3/d
tengelyen beszállított szennyvíz is jelentős minőségromlást okoz a telepen, illetve a miháldi
egyszerre kb. 20 m3/alkalom mennyiséget hidraulikailag sem bírná a telep kezelni. Tudomása
szerint hasonló a helyzet a többi kis telepükön is, bár azok nem mindegyike az ő
Üzemvezetőségükhöz tartozik. Álláspontja szerint minél nagyobb telepre kellene a kb. 1 800
m3/év mennyiségű nem közművel összegyűjtött háztartási szennyvizet beszállítani, ezért ő a
Marcali szennyvíztisztító telepet javasolja, de minden esetben előzetes egyeztetés alapján.
Felhívta továbbá a figyelmet, hogy Miháld nem a DRV Zrt. ellátási területéhez tartozik és
javasolta, hogy az ott keletkezett nem közművel összegyűjtött háztartási szennyvíz a
nagykanizsai szennyvíztisztító telepre kerüljön beszállításra.
2022. október 18-án az Igazgatóság telefonon egyeztetett a Délzalai Víz- és Csatornamű Zrt.
üzemvezetőjével. Tájékoztatást adott arról, hogy Nagykanizsán az ártalmatlanítás díja 2.250
Ft + ÁFA/m3, Csurgón 2.340 Ft + ÁFA/m3. Elmondása szerint a csurgói telepre egy körben
történő 20 m3 nem közművel összegyűjtött háztartási szennyvíz beszállítását ők sem
támogatják, azonban a nagykanizsai szennyvíztisztító telep tudja fogadni, már csak azért is,
mert eddig is oda történt a településről a beszállítás.
A telefonos egyeztetésekről 36800/4838-5/2022.ált. számon feljegyzés készült.
Az előzőekben foglaltak alapján kerültek megjelölésre jelen határozatom II. rendelkező
részének c) pontjában az ürítés helyeiként megjelölt szennyvíztisztító telepek a 378/2015.
(XII. 8.) Korm. rendelet 3. § (5) d) pontja szerint.
Felhívom a közérdekű szolgáltató figyelmét, hogy Nagykanizsa szennyvíztisztító telep
esetében nem rendelkezik befogadói nyilatkozattal, ezért azt szükséges beszerezni.
A II. rendelkező rész d) pontjának tartalmi meghatározása az alábbiak figyelembe vételével
történt:
A 2013. évi CXXXIV. törvény 3/F. § (6) bekezdés előírja, hogy a közérdekű szolgáltató az
ideiglenes begyűjtési ellátást a szolgáltatással érintett területre irányadó közszolgáltatási díj
ellenében köteles elvégezni. A díjat az ingatlantulajdonos fizeti meg, amelyet a települési
önkormányzat egészben vagy részben átvállalhat. A 378/2015. (XII. 8.) Korm. rendelet 4. §
(1) bekezdése szerint a közszolgáltatási díj megállapítása során figyelembe kell venni a
szippantott szennyvízre vonatkozó rezsicsökkentésről, valamint egyes törvényeknek a további
rezsicsökkentéssel összefüggő módosításáról szóló 2013. évi CXIV. törvény (a továbbiakban:
2013. évi CXIV. törvény) 1. §-ában a közszolgáltatási díj mértékének 2013. július 1-je után
történő meghatározására vonatkozó szabályokat, miszerint „1. § (1) A vízgazdálkodásról szóló
1995. évi LVII. törvény (a továbbiakban: Vgtv.) 44/B. § (1) bekezdésében meghatározott
ingatlantulajdonosok közül a természetes személy ingatlantulajdonos részére a Vgtv. 44/C. §
(1) bekezdésében meghatározott közszolgáltatás tekintetében a Vgtv. 44/D. § szerint
megállapított számlában meghatározott fizetendő szolgáltatási egységre jutó összeg (beleértve

8
az alapdíjat) a 2013. július 1-jét követő időszakban teljesített szolgáltatás vonatkozásában
nem haladhatja meg a 2013. január 31-én jogszerűen alkalmazott díjtételek és egyéb
számlaelemek alapján, ugyanazon feltételekkel számított összeg 90%-át.
(2) Az (1) bekezdés vonatkozásában az alkalmazott díj:
a) önkormányzati díjrendeletben megállapított természetes személy ingatlantulajdonosra
vonatkozó közszolgáltatási díj függetlenül attól, hogy alkalmazták-e 2013. január 31-én az
adott ingatlantulajdonosra, vagy – ha önkormányzati díjrendelet nem alkotott – a szolgáltató
által az adott településen a közszolgáltatási szerződésben megállapított, 2013. január 31-én
alkalmazott szolgáltatási egységre jutó fizetendő összeg (beleértve az alapdíjat),
b) a tevékenységüket 2013. január 31-ét követően megkezdő szolgáltatók esetén az
önkormányzati rendeletben megállapított közszolgáltatási díj, vagy az önkormányzat és a
közszolgáltatók között 2013. január 31-én hatályban lévő közszolgáltatási szerződések közül
az azokban rögzített legalacsonyabb, szolgáltatási egységre jutó fizetendő összeg (beleértve
az alapdíjat),
c) Az a) és b) pontban foglaltak alkalmazhatóságának hiányában az adott településen
szolgáltatást teljesítő szolgáltató által 2013. január 31. és 2013. június 30. közötti időszakban
alkalmazott legalacsonyabb szolgáltatási egységre jutó fizetendő összeg (beleértve az
alapdíjat).”
A település tekintetében határozatom II. rendelkező részének d) pontjában az ideiglenes
begyűjtési ellátás szolgáltatásának díját a 2022. október 17-i egyeztető tárgyalásról készült
36800/4838-4/2022.ált. számú jegyzőkönyvben rögzítettek alapján, a 36800/1837-
14/2021.ált. számú határozatban foglaltaknak megfelelően határoztam meg.
Felhívom az önkormányzat és a közérdekű szolgáltató figyelmét a 2013. évi CXXXIV.
törvény 3/F. § (7) bekezdésére, a 378/2015. (XII. 8.) Korm. rendelet 11-16. §-aira, amely
részletesen tartalmazza az indokolt többletköltségek megtérítésére vonatkozó részletes
szabályokat, eljárásrendet. Felhívom a figyelmet továbbá arra, hogy az ideiglenes
begyűjtési ellátás díjának jogszabály szerinti megfelelését, az ideiglenes begyűjtési ellátás
díjából nem fedezhető többletköltségek indokoltságát és a többletköltségek elszámolását a
MEKH ellenőrzi.
Kijelölési eljárásom a 378/2015. (XII. 8.) Korm. rendelet 3. § (2) bekezdés betartásával
történt, miszerint a katasztrófavédelmi szerv a közérdekű szolgáltató kijelölésekor az
ideiglenes begyűjtési ellátás hatékonyságához, gyorsaságához, gazdaságosságához fűződő
közérdek mérlegelése során figyelembe veszi különösen az ideiglenes begyűjtési ellátással
érintett település és a kijelölendő közérdekű szolgáltató által – az ideiglenes begyűjtési
ellátással egyidejűleg vagy azt közvetlenül megelőzően – ellátott település közötti földrajzi
távolságot, a befogadó telepen, ürítési helyeken fizetendő díjakat.
A 378/2015. (XII. 8.) Korm. rendelet 4. § (2) bekezdése alapján a kijelölést követően az
ideiglenes begyűjtési ellátással érintett települési önkormányzat haladéktalanul írásban
megállapodik a kijelölt közérdekű szolgáltatóval az ideiglenes begyűjtési ellátás elvégzéséről
és e tevékenység tartalmáról. A 378/2015. (XII. 8.) Korm. rendelet 4. § (4) bekezdése alapján
a települési önkormányzat az ideiglenes begyűjtési ellátás megkezdéséről, annak
időtartamáról és időpontjáról, a közszolgáltatási díjról és megfizetésének módjáról a helyben
szokásos módon, továbbá, ha azzal rendelkezik, a honlapján való közzététellel értesíti a
lakosságot.
A 2013. évi CXXXIV. törvény 3/H. § (4) bekezdése alapján az 1995. évi LVII. törvény 44/C.

9
§ (1) bekezdése szerinti átadási hely üzemeltetője a nem közművel összegyűjtött háztartási
szennyvíz átvételét nem tagadhatja meg amiatt, hogy annak begyűjtése ideiglenes begyűjtési
ellátás keretében történik.
A rendelkező rész további előírásai az alábbiakon alapulnak:
A Vgtv. 44/F. § (1) bekezdése szerint a közszolgáltató – az önkormányzati rendeletben előírt
módon – folyamatosan köteles gondoskodni a nem közművel összegyűjtött háztartási
szennyvíz begyűjtéséről a környezetvédelmi, vízügyi és közegészségügyi előírások
megtartása mellett.
A nem közművel összegyűjtött háztartási szennyvíz begyűjtésére vonatkozó közszolgáltatási
tevékenység részletes szabályairól szóló 455/2013. (XI. 29.) Korm. rendelet 13. § (1)
bekezdése alapján a közszolgáltatás keretében a közszolgáltatónak a nem közművel
összegyűjtött háztartási szennyvizet az ingatlantulajdonostól, a begyűjtés helyéről, az
ingatlantulajdonos előzetes bejelentése alapján, az ideiglenes tárolásra szolgáló létesítmény
kapacitásától függően kell elszállítania.
A 378/2015. (XII. 8.) Korm. rendelet 9. §-a alapján a közérdekű szolgáltató az ideiglenes
begyűjtési ellátás során a haváriaeseményt köteles bejelenteni a Vas Megyei
Katasztrófavédelmi Igazgatóságnak, valamint a területileg illetékes megyei kormányhivatal
népegészségügyi feladatkörében eljáró járási hivatalának. Havária eseménynek minősül a
szennyvíz olyan mértékű kifolyása, amely a közérdekű szolgáltató által nem összegyűjthető és
környezetveszélyeztetést okoz.
Eljárásom során a kialakulóban lévő haváriahelyzetre tekintettel az érintett Zala Megyei
Kormányhivatal Népegészségügyi Főosztály és a Zala Megyei Kormányhivatal vezetőjének
megkeresésétől és nyilatkozattételre történő felhívásától eltekintettem. Határozatom egy
példányának megküldésével tájékoztatom ezen szerveket a közérdekű szolgáltató
személyében bekövetkezett változásról.
Felhívom a figyelmét arra is, hogy a Vgtv. 18. § (1) bekezdése alapján, aki tevékenységével
vagy mulasztásával a vizeket veszélyezteti vagy károsítja, a környezet védelmének általános
szabályairól szóló 1995. évi LIII. törvény szerinti felelősséggel tartozik, illetve a vízügyi
hatóság által meghatározott intézkedések megtételére köteles.
A jogorvoslat tekintetében az Ákr. 116. § (5) bekezdése, valamint a 2013. évi CXXXIV.
törvény l. § (4) bekezdése alapján a kijelölésre irányuló eljárásban hozott döntéssel szemben
fellebbezésnek nincs helye. A 2013. évi CXXXIV. törvény l. § (5) bekezdése alapján a
kijelölésre irányuló eljárásban hozott döntés a végrehajtás felfüggesztése iránti kérelemre
tekintet nélkül végrehajthatóvá nyilvánítható.
A közigazgatási per indításának lehetőségét az Ákr. 114. § (1) bekezdése biztosítja.
A közigazgatási perrendtartásról szóló 2017. évi I. törvény (a továbbiakban: Kp.) 18. § (1)
bekezdése szerint a pert az ellen a közigazgatási szerv ellen kell indítani, amely a jogvita
tárgyát képező közigazgatási tevékenységet megvalósította, többfokú közigazgatási eljárásban
hozott cselekmény esetén a közigazgatási cselekmény megvalósítója az utolsó fokon eljárt
közigazgatási szerv. A keresetlevél tartalmára és benyújtásának módjára a Kp. 37.-39. §
rendelkezései az irányadóak. A Veszprémi Törvényszék illetékességét a Kp. 13. § (1)

10
bekezdésének b) pontja, valamint a bíróságok szervezetéről és igazgatásáról szóló 2011. évi
CLXI. törvény 21. § (4) és (6) bekezdése állapítja meg.
A Kp. 77. § (1) és (2) bekezdései alapján, ha egyik fél sem kérte tárgyalás tartását, és azt a
bíróság sem tartja szükségesnek, a bíróság az ügy érdemében tárgyaláson kívül határoz.
Tárgyalás tartását a felperes a keresetlevélben, az alperes a védiratban kérheti. Tárgyalás
tartása a perbelépési kérelemben, illetve a perbevonásától vagy a perbeállítástól számított
tizenöt napon belül is kérhető. A tárgyalás tartása iránti kérelem elmulasztása miatt
igazolásnak nincs helye.
Tájékoztatom az eljárás ügyfeleit, hogy a Kp. 29. § (1) bekezdése alapján az elektronikus
kapcsolattartásra a polgári perrendtartás szabályait kell megfelelően alkalmazni.
A polgári perrendtartásról szóló 2016. évi CXXX. törvény [a továbbiakban: Pp.] 608. §-a
szerint az E-ügyintézési tv. alapján elektronikus úton történő kapcsolattartásra kötelezett
minden beadványt kizárólag elektronikusan - az E-ügyintézési tv.-ben és végrehajtási
rendeleteiben meghatározott módon - nyújthat be a bírósághoz, és a bíróság is elektronikusan
kézbesít a részére. Az elektronikus ügyintézéshez szükséges nyomtatványok a:
https://vas.katasztrofavedelem.hu/35321/biztonsagi-e-nyomtatvany webcím alatt érhetőek el.
A Pp. 605. § (1) bekezdése szerint a perben az elektronikus kapcsolattartásra nem köteles fél
vagy a jogi képviselőnek nem minősülő képviselője - az (5) bekezdésben foglalt kivétellel - a
keresetlevelet, továbbá minden egyéb beadványt és ezek mellékletét, valamint okiratot
választása szerint elektronikus úton is benyújthatja, az E-ügyintézési tv.-ben és végrehajtási
rendeleteiben meghatározott módon. Ha a fél a közigazgatási perben jogi képviselő nélkül jár
el, a keresetlevelet a polgári perben és a közigazgatási bírósági eljárásban alkalmazandó
nyomtatványokról szóló 17/2020. (XII. 23.) IM rendelet 19. mellékletében meghatározott
nyomtatványon is előterjesztheti a Kp. 39. § (2) bekezdése alapján.
Tájékoztatom, hogy amennyiben szolgáltatási kötelezettségének a szolgáltató határidőben nem
tesz eleget, úgy az Ákr. 134. § (1) bekezdése és a vízgazdálkodási hatósági jogkör gyakorlásáról
szóló 72/1996. (V. 22.) Korm. rendelet 1/H. §-a alapján a végrehajtást foganatosítom, továbbá
bírósági végrehajtásról szóló 1994. évi LIII. törvény (a továbbiakban: Vhr.) 174. § szerinti
intézkedéseknek van helye. A Vhr. 174. § c) pontja szerint kiszabható bírság legmagasabb
összege 500 000 Ft.
Hatóságom hatáskörét és illetékességét a 2013. évi CXXXIV. törvény 3/F.§ (2) bekezdése, a
378/2015. (XII. 8.) Korm. rendelet 1. § (1) bekezdés a) pontja, valamint a vízügyi igazgatási
és a vízügyi, valamint a vízvédelmi hatósági feladatokat ellátó szervek kijelöléséről szóló
223/2014. (IX. 4.) Korm. rendelet 10. § (1) bekezdés (6) pontja, és (2) bekezdése, valamint a
2. melléklet 6. pontja biztosítja.
Szombathely, kelt elektronikus időbélyegző szerint
Dr. Bognár Balázs tű. dandártábornok
igazgató